དངོས་ཡོད་རིང་ལུགས་ཀྱི་མི་ཆོས་རིང་ལུགས་ལྟ་བ་འཛིན་མཁན་གཅིག་ནི་རུའུ་སེལ་མཆོག་ཡིན།ཁོང་ནི་མ་ཁེ་སིའི་དམར་ཕྱོགས་རིང་ལུགས་པ་ཞིག་མིན་ནའང༌།བཤུ་གཞོག་དང་གཉའ་གནོན་འོག་གི་མི་སེར་ཚོ་སོ་སོའི་སྤྱི་ཚོགས་ཀྱི་ཆ་རྐྱེན་དག་གི་དར་སྤེལ་ཆེད་དུ་ནང་ཁུལ་རྡོག་རྩ་གཅིག་སྒྲིལ་བྱེད་དགོས་པར་ནན་བརྗོད་བྱེད་མཁན་ཞིག་ཡིན།ཁོང་གི་དགོངས་གཞི་ལྟར་ན་དགའ་སྤྲོ་དང་བདེ་སྐྱིད་དག་སྤྱི་ཚོགས་ཀྱི་ཆ་རྐྱེན་དེ་དག་ལ་བརྟེན་ཡོད་པར་འདོད།དངོས་ཁམས་ཀྱི་འཇིག་རྟེན་ཐད་་ནས་བསམས་ན།མི་རྣམས་ཀྱིས་དངོས་ཁམས་འཇིག་རྟེན་འདིའི་བརྗིད་ཆགས་པའི་སྒྲོམ་གཞི་འདི་རྟོགས་དགོས་ཀྱི་ཡོད་ཅིང༌།དེ་ཡི་མེད་དུ་མི་རུང་བའི་སྒྲིག་བཀོད་ལ་ལྷག་བསམ་རྣམ་དག་གི་སྒོ་ནས་བསམ་གཞིག་ནན་ཏན་བྱས་ཏེ་སོ་སོའི་སེམས་ཚོར་དྲག་པོ་དེར་གཙང་ཕྱག་བྱེད་དགོས་ཀྱི་ཡོད།འདི་དང་ཆབས་ཅིག་དངོས་ཁམས་ཀྱི་འཇིག་རྟེན་འདིའི་འགོག་ཐབས་བྲལ་བའི་ནུས་ཤུགས་ཀྱིས་ཁོང་ཚོས་འགྲོ་བ་མིའི་གཤིས་སྤྱོད་བཟང་པོ་དག་ལ་བཅིངས་པའི་ལྷག་བསམ་ཟོལ་མེད་ལ་གས་ཆག་གཏན་ནས་གཏོང་དུ་འཇུག་མི་རུང༌།དེ་ལྟར་བགྱིས་ན་ཆེ་ཚད་མཐོ་བའི་གཤིས་སྤྱོད་འདི་དག་དངོས་ཁམས་འཇིག་རྟེན་འདིའི་རང་ནས་འཐོབ་ཐུབ་ཀྱི་ཡོད།